Οι "Βορριάδες" και ο Αχιλλέας Περσίδης στο Πέραν Καφέ Αμάν στη Φιλαδέλφεια
2015-03-16 20:00 UTC | Λεωφ. Δεκέλειας 20 - Λεωφόρος Δεκέλειας 20, Νέα Χαλκηδόνα 143 43, Ελλάδα
«Έμαθα να ζω γυρεύοντας τους ήχους των παλιών καιρών, πέρασα από τη δύση και
στράφηκα πίσω. Ποιος μπορεί να αρνηθεί τη ρίζα του; Γυρίζω από δω κι από κει
αναζητώντας να δω τι είχαν μες τη ψυχή τους αυτοί που έφυγαν, ψάχνοντας στο
δρόμο τους τα σημάδια για να τους μιλήσω. Πρέπει να ξέρεις να διαβάζεις τ’ άστρα
για να ταξιδεύεις… και τότε η θάλασσα σε μαθαίνει κάτι, που σου δίνει το
κουράγιο να συνεχίσεις το ταξίδι.» Ματθαίος Ζευγόλης Το «Πέραν, το καφέ αμάν της
πόλης», φιλοξενεί ακόμη ένα βράδυ στη σκηνή του το μουσικό σχήμα «Βορριάδες»,
την Τετάρτη 18 Μαρτίου, στις 22.00΄,σε ένα πρόγραμμα με σκοπούς και τραγούδια
του Αιγαίου. Αποτελούνται από τους: Γιάννη Ζευγόλη –βιολί, Κώστα Σιδερή
–λαούτο/τραγούδι, Δημήτρη Χατζηπέτρο –λαούτο/τσαμπούνα/τραγούδι και Ασπασία
Στρατηγού –τραγούδι. Φιλική συμμετοχή: Αχιλλέας Περσίδης. Οι «Βορριάδες»
εμφανίστηκαν στην Ελληνική μουσική σκηνή το 2005 και έκτοτε το συγκρότημα παίζει
σε χώρους που μπορούν να φιλοξενήσουν τέτοιου είδους μουσική. Μουσική του
Αιγαίου κυρίως, της Μικράς Ασίας, Κρήτης κ.α. Τα όργανα που χρησιμοποιούν είναι
το βιολί, τα λαούτα, η τσαμπούνα. Κάθε ένας από τους μουσικούς έχει προσωπικές
σπουδές (βυζαντινή, κλασσική κλπ,) είτε ως ερμηνευτές, είτε ως συνθέτες, ενώ
παράλληλα διδάσκουν και σε ωδεία των Αθηνών. Ο βασικός λόγος ύπαρξης του
σχήματος είναι η αγάπη τους για την ελληνική παραδοσιακή μουσική. Η Παράδοση δεν
είναι μουσείο… Πληροφορίες - Κρατήσεις: 210-25.33.896
